3. ลักษณะการประกอบธุรกิจ

3.1 ประวัติความเป็นมา

บริษัท ไทยออพติคอล กรุ๊ป จำกัด (มหาชน) (“บริษัทฯ”) เดิมใช้ชื่อว่าบริษัท ไทยโปลีเมอร์เลนส์
จำกัด ก่อตั้งขึ้นเมื่อวันที่ 8 มีนาคม 2534 เริ่มต้นทุนจดทะเบียน 20 ล้านบาท
โดยกลุ่มตระกูลประจักษ์ธรรม เป็นบริษัทที่ก่อตั้งขึ้นเพื่อขยายสายงานการผลิตเลนส์สายตาพลาสติก
จากเดิมที่กลุ่มตระกูลประจักษ์ธรรม มีธุรกิจผลิตเลนส์สายตากระจก ซึ่งดำเนินธุรกิจในนามบริษัท
อุตสาหกรรมแว่นตาไทย จำกัด (TOC) มานานกว่า 47 ปี บริษัทฯ
ทำการผลิตและจำหน่ายทั้งในและต่างประเทศ โดยมีโรงงานตั้งอยู่ที่ 15/5 หมู่ที่ 6
ถนนบางบัวทอง-สุพรรณบุรี ตำบลละหาร อำเภอบางบัวทอง จังหวัดนนทบุรี บนเนื้อที่ประมาณ 26
ไร่ สำหรับ TOC ประกอบด้วยโรงงาน 2 แห่ง แห่งที่ 1 ตั้งอยู่ ถนนงามวงศ์วาน เนื้อที่ประมาณ 2
ไร่ เพื่อผลิตแม่แบบแก้วและเลนส์สายตากระจก อีกแห่งหนึ่งตั้งอยู่ที่ถนนบางบัวทอง-สุพรรณบุรี
เนื้อที่ประมาณ 13 ไร่ เพื่อผลิตเลนส์สายตาพลาสติกและเลนส์สั่งฝนพิเศษบริษัท
และบริษัทย่อยจำหน่ายสินค้าให้กับผู้ค้าส่งทั้งในประเทศ และต่างประเทศ
โดยผลิตตามคำสั่งซื้อภายใต้เครื่องหมายการค้าของลูกค้า (“OEM” หรือOriginal Equipment
Manufacturer)และจำหน่ายภายใต้เครื่องหมายการค้าของบริษัทฯ เอง คือ “Excelite™”

ในเดือนพฤษภาคม 2549 บริษัทฯ ได้รับการขึ้นทะเบียนจากตลาดหลักทรัพย์แห่งประเทศไทย
ให้เริ่มทำการซื้อขายหลักทรัพย์ได้ โดยจัดอยู่ในกลุ่มสินค้าอุปโภคบริโภค หมวดของใช้ส่วนตัวและ
เวชภัณฑ์ และใช้ชื่อย่อในการซื้อขายหลักทรัพย์ว่า “TOG” มีทุนจดทะเบียน 400 ล้านบาท
ราคาหุ้นละ 2.80 บาท

(ราคาPar อยู่ที่ 1 บาท)

จากนั้นในเดือนกันยายน 2551
ที่ประชุมวิสามัญผู้ถือหุ้นมีมติให้ขายหุ้นเพิ่มทุนแก่ผู้ลงทุนโดยเฉพาะเจาะจง (Specsavers Asia
Pacific Holding Limited “ Specsavers “ ) จำนวน 68.75 ล้านหุ้น ราคาหุ้นละ 4
บาทรวมเป็นเงิน 275 ล้านบาท โดยได้ทำการจดทะเบียนเพิ่มทุนจาก 400 ล้านบาท เป็น 468.75
ล้านบาท ในวันที่ 23 กันยายน 2551
ซึ่งจุดประสงค์หลักในการเพิ่มทุนในครั้งนี้ก็เพื่อรองรับการผลิตที่ขยายการเติบโตขึ้น
อีกทั้งเพื่อเสริมสร้างความแข็งแกร่งในอำนาจการแข่งขันและอำนาจการต่อรองในอนาคต

ปัจจุบันบริษัทฯ มีทุนจดทะเบียน จำนวน 475 ล้านบาท เรียกชำระแล้ว 470.09 ล้านบาท ( ณ 2
กุมภาพันธ์ 2554) คงค้างชำระอีก 4.91 ล้านบาท
เนื่องจากเป็นการสำรองหุ้นสามัญที่จะออกให้แก่พนักงาน (ESOP Warrants)
เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ โดยมีอัตราการใช้สิทธิ 1
หน่วยของใบสำคัญแสดงสิทธิต่อ 1 หน่วยหุ้นสามัญ ราคาใช้สิทธิเท่ากับ 2
บาทต่อหุ้นโดยผู้ถือใบสำคัญแสดงสิทธิสามารถใช้สิทธิได้ทุกวันที่ 1 กุมภาพันธ์ และ 1 สิงหาคม
อายุของใบสำคัญแสดงสิทธิไม่เกิน 5 ปี นับจากวันที่ออกใบสำคัญแสดงสิทธิครั้งแรก
โดยในปีแรกไม่สามารถใช้สิทธิได้ เริ่มใช้สิทธิได้ตั้งแต่ปีที่ 2 ถึงปีที่ 5 และใช้สิทธิได้ครั้งละ 25%
ต่อปี และสามารถสะสมการใช้สิทธิไปจนหมดอายุใบสำคัญแสดงสิทธิที่จะซื้อหุ้นสามัญของบริษัทฯ

คณะกรรมการของบริษัทฯมีมติอนุมัติกำหนดวันออกและเสนอขายใบสำคัญแสดงสิทธิในวันที่ 8 เมษายน
2552
ซึ่งบริษัทฯได้ทำการจัดสรรใบสำคัญแสดงสิทธิที่จะซื้อหุ้นสามัญดังกล่าวครบทั้งจำนวนแล้วในวันดังกล่าว
และสามารถใช้สิทธิได้ครั้งแรกในวันที่ 1 สิงหาคม 2553

  สำหรับปี 2553 บริษัทฯ มีการเปลี่ยนแปลงและพัฒนาการที่สำคัญ คือ

1. บริษัทฯ ได้ย้ายสายการผลิต CR39 ทั้งหมด ไปไว้ที่อาคารใหม่ 4 ชั้น และได้นำระบบ Lean
Manufacturing มาบริหาร ซึ่งประมาณว่าจะทำให้ลดต้นทุนการผลิตได้ถึงร้อยละ 15
และเพื่อเป็นการรองรับปริมาณคำสั่งซื้อที่ประมาณว่าจะเพิ่มขึ้นจากพันธมิตรร่วมค้า และลูกค้าอื่น ๆ
ในปี 2553 ได้ใช้พื้นที่ทำงานทั้งหมด 2 ชั้น ส่วนพื้นที่โรงงานเดิม
ได้มีการปรับปรุงใหม่ให้เหมาะสมกับสายการผลิตต่างๆเพื่อให้ได้ผลผลิตที่มีประสิทธิภาพ รวดเร็ว
และเกิดการสูญเสียน้อยที่สุด และในปลายปีนี้
ได้รับสัญญานให้รองรับคำสั่งซื้อที่จะเพิ่มขึ้นของผู้ถือหุ้นรายใหญ่ จึงได้ขยายกำลังการผลิต CR39®
เพิ่มขึ้นไปที่ชั้น 3 เพื่อเตรียมรับคำสั่งซื้อที่จะได้รับ

2. บริษัทฯ ได้ร่วมลงทุนกับพันธมิตรในต่างประเทศ
โดยจดทะเบียนจัดตั้งบริษัทแม่ในประเทศสิงคโปร์ชื่อ M- Vision Optical Pte Limited
แล้วไปถือหุ้น100% ในบริษัทลูก ชื่อ M-Vision Optical Industry SDN BHD
ซึ่งจดทะเบียนจัดตั้งที่ประเทศมาเลเซีย โดยที่บริษัท ไทยออพติคอล กรุ๊ป จำกัด (มหาชน)
มีสัดส่วนการลงทุนร้อยละ 33 หรือคิดเป็น SGD 1,320,000.- บริษัทร่วมทุนทั้ง 2 แห่ง
จะจัดจำหน่ายเลนส์สำเร็จรูปและผลิตเลนส์สั่งฝนพิเศษให้กับลูกค้าในประเทศ
ภายใต้เครื่องหมายการค้าของบริษัทฯ คือ “Excelite™”

3. บริษัทย่อย ( TOC) ได้ลงทุนขยายกำลังการผลิตเลนส์สั่งฝนพิเศษ ( Freeform
)และเครื่องตัดประกอบแว่นอัตโนมัติ ซึ่งเป็นผลิตภัณฑ์มูลค่าเพิ่มที่จะสร้างรายได้ให้กับ TOC
เนื่องจากการผลิตเลนส์สั่งฝนพิเศษ (Freeform
)นี้จะมีความแม่นยำของกำลังสายตาและให้ความรวดเร็วในการบริการ ทำให้บริษัทฯ
สามารถรับคำสั่งซื้อจากตลาดยุโรปและตลาดอื่นๆ ตามความต้องการที่เพิ่มสูงขึ้นได้

2.  โครงสร้างรายได้

โครงสร้างรายได้ของบริษัท และบริษัทย่อย แยกตามสายผลิตภัณฑ์ เป็นดังนี้

หน่วย: บาท

+-----------------------+---------------+---------+---------+---------+
| โครงสร้างรายได้ตามมูลค่า  | ผู้ผลิต          | งบรวม   | งบรวม   | งบรวม   |
|                       |               |         |         |         |
|                       |               | 2553    | 2552    | 2551(%) |
|                       |               | (%)     | (%)     |         |
+-----------------------+---------------+---------+---------+---------+
| 1. เลนส์พลาสติก         | บริษัท          | 41.68   | 44.00   | 34.81   |
| พลาสติกธรรมดา          | และบริษัทย่อย    |         |         |         |
|                       |               | 33.27   | 34.89   | 40.69   |
| 2. เลนส์พลาสติก มูลค่าเพิ่ม | บริษัทฯ         |         |         |         |
|                       |               | 14.76   | 13.47   | 15.24   |
| 3. เลนส์สั่งฝนพิเศษ       | บริษัทย่อย       |         |         |         |
|                       |               | 10.29   | 7.64    | 9.26    |
| 4. เลนส์กระจก          | บริษัท          |         |         |         |
| สินค้าและบริการอื่น        | และบริษัทย่อย    |         |         |         |
+-----------------------+---------------+---------+---------+---------+
| รวม                   |               | 100.00  | 100.00  | 100.00  |
+-----------------------+---------------+---------+---------+---------+

หน่วย: ชิ้น

+-----------------------+--------------+---------+---------+---------+
| โครงสร้างรายได้ตามปริมาณ | ผู้ผลิต         | งบรวม   | งบรวม   | งบรวม   |
|                       |              | 2553    | 2552    | 2551    |
+-----------------------+--------------+---------+---------+---------+
|                       |              | %       | %       | %       |
+-----------------------+--------------+---------+---------+---------+
| 1. เลนส์พลาสติก         | บริษัท         | 83.25   | 81.30   | 74.90   |
| พลาสติกธรรมดา          | และบริษัทย่อย   |         |         |         |
|                       |              | 10.04   | 10.52   | 14.12   |
| 2. เลนส์พลาสติก มูลค่าเพิ่ม | บริษัทฯ        |         |         |         |
|                       |              | 3.04    | 3.92    | 4.81    |
| 3. เลนส์สั่งฝนพิเศษ       | บริษัทย่อย      |         |         |         |
|                       |              | 3.67    | 4.26    | 6.17    |
| 4. เลนส์กระจก          | บริษัท         |         |         |         |
| สินค้าและบริการอื่น        | และบริษัทย่อย   |         |         |         |
+-----------------------+--------------+---------+---------+---------+
| รวม                   |              | 100.00  | 100.00  | 100.00  |
+-----------------------+--------------+---------+---------+---------+

3.  เป้าหมายการดำเนินธุรกิจ

บริษัท ไทยออพติคอล กรุ๊ป จำกัด (มหาชน)
มุ่งมั่นอย่างต่อเนื่องในการผลิตเลนส์สายตาเพื่อให้ได้คุณภาพมาตรฐานสูงสุด
ด้วยความเอาใจใส่ในทุกรายละเอียดการผลิต อีกทั้งให้ความสำคัญกับการวิจัยและพัฒนา
ตลอดจนการควบคุม ทดสอบคุณภาพอย่างเข้มงวด เพื่อให้ลูกค้ามั่นใจในประสิทธิภาพ ความคุ้มค่า
และคุณภาพของสินค้าและบริการ บริษัทฯ มีเป้าหมายที่จะขยายโอกาสการเจริญเติบโตทางธุรกิจ
และเพิ่มผลประกอบการเพื่อผลประโยชน์ของผู้ถือหุ้นและคู่ค้าทางธุรกิจ
ในขณะที่สามารถนำเสนอผลิตภัณฑ์ที่ตอบสนองครบทุกความต้องการของลูกค้าได้อย่างเหมาะสม